proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA DO PADRÓN E COBRANZA EN PERÍODO VOLUNTARIO DAS TAXAS POR RECOLLIDA DE LIXO E VAOS 2015
ADMINISTRACIÓN LOCAL — Municipal — Mos (Recadación, 12/11/2015)

Por Acordo da Xunta Local de Goberno de data 03 de novembro de 2015, aprobouse o Padrón das taxas por recollida do lixo e vaos, correspondente ao exercicio económico de 2015 do Concello de Mos. O Padrón exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalo e formular, ante a Xunta de Goberno Local, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza das taxas por recollida do lixo e vaos do ano 2015 para o Concello de Mos, será dende o día 16 DE NOVEMBRO DE 2015 AO 22 DE XANEIRO DE 2016, ámbalas dúas datas inclusive, tendo en conta que a data límite de ingreso será o día 22 de XANEIRO do 2016 no horario de caixa de cada entidade bancaria colaboradora. As taxas deberán satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: ABANCA BANCO PASTOR BANCO SABADELL GALLEGO LA CAIXA ( CAIXABANK ) Os contribuíntes que non reciban nos seus domicilios os instrumentos de ingreso, poderán solicitalos ata o 22 de XANEIRO do 2016 na Oficina de Recadación do Concello, en horario de 9 a 14 horas, posto que a non recepción do recibo non exonera da obriga do pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. Para os recibos domiciliados o cargo en conta farase o día 4 de xaneiro de 2016. En Mos, 3 de novembro do 2015.—A Tesoureira, Luis Nicolas Halilov Carret.—O Alcalde Acctal., Alberto Méndez Lago.
FORMALIZACIÓN DO CONTRATO DA OBRA DA FASE I, URBANIZACIÓN CAMIÑO COSTOIA-CHAPELA (REDONDELA), INCLUÍDA NO PPOS/15
ADMINISTRACIÓN LOCAL — Municipal — Redondela (Contratos administrativos, 19/06/2015)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato da obra de da obra da Fase I Urbanización camiño Costoia (tramo av. de Redondela a subida camiño Cidadelle), Chapela, Redondela, incluída no Plan provincial de obras e servizos 2015 da Deputación Provincial de Pontevedra (PPOS/15), do que a seguir se reflicten os seus particulares: Importe total: 147.202,31 €, IVE excluído. Total: 178.114,80 €. Redondela, a 9 de xuño de 2015.—O Alcalde en funcións, Jesus Amador Meng Hueso.
EXPOSICIÓN PÚBLICA DA APROBACIÓN INICIAL DA MODIFICACIÓN DA ORDENANZA FISCAL REGULADORA DA EXPEDICIÓN DE DOCUMENTOS ADMINISTRATIVOS.
ADMINISTRACIÓN LOCAL — Municipal — Mos (Ordenanzas e Regulamentos, 05/03/2015)

O Pleno do Concello de Mos, en sesión ordinaria celebrada o día 27 de xaneiro de 2.015, acordou a aprobación inicial da modificación das Ordenanza fiscal da taxa por expedición de documentos administrativos. De conformidade co artigo 17 do R. D. Lexislativo 2/2004, de 5 de marzo, TRLRFL, os expedientes sométense a información pública durante o período de trinta días hábiles, a fin de que durante dito prazo, nas oficiñas de Intervención, poidan examina-lo mesmo e formularse as reclamacións e suxerencias que estimen pertinentes, éstas deberán presentarse no indicado prazo no Rexistro Xeral do Concello de Mos. Si transcurrido dito prazo de exposición pública non se houbesen presentado alegacións, considerarase aprobado definitivamente dito acordo. Mos, 09 de Febreiro de 2015.—A Alcaldesa, Nidia Mª. Arévalo Gómez.
BAIXA DE OFICIO NO PADRÓN MUNICIPAL DE JOAQUÍN PÉREZ NÚÑEZ.
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 24/02/2015)

Habéndose intentado a notificación a traves do servicio de correos a D. PAU XAVIER MANUEL GINES CORUJO SELLAN, para presentanrse no expediente que se lle instrúe en relación coa BAIXA DE OFICIO no Padrón Municipal de Habitantes, e creendo que reside no concello de Tomiño dende hai aproximadamente un ano, se lle realiza a presente notificación conforme prevén o artigo 59.5 da Lei de réximen xurídico das administracións públicas e do procedemento administrativo común, e na Resolución do 1 de Abril de 1997, da Presidencia do Instituto Nacional de Estadística e do Director Xeral de Cooperación Territorial, pola que se ditan instruccions técnicas ós concellos sobre a xestión e revisión do Padron de Habitantes, para que no PLAZO DE 15 DIAS, elegue por escrito, o que estime mais conveniente na defensa de seus intereses. Gondomar, a 27 de Xaneiro de 2.015.—O Alcalde, Fernando Guitian Guitian.
APROBACIÓN PROVISIONAL ORZAMENTO 2016
ADMINISTRACIÓN LOCAL — Municipal — Rosal, O (Presupostos e cadros de persoal, 09/12/2015)

Aprobado inicialmente polo Pleno do Concello do Rosal en sesión ordinaria celebrada o día 28 de novembro de 2015 o orzamento xeral deste Concello para o ano 2016 e a plantilla de persoal, en cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, o devandito documento exponse ao público na Secretaría deste Concello durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia. Contra a devandita aprobación inicial poderán os interesados interpoñer reclamacións ante o Pleno do Concello durante o transcurso da referida exposición, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e 22 do Real decreto 500/1990, de 20 de marzo. No suposto de non se presentar reclamacións durante dito prazo, o orzamento xeral considerarase definitivamente aprobado. O Alcalde, Jesús María Fernández Portela.
NOMEAMENTO DE MEMBROS DA XUNTA DE GOBERNO
ADMINISTRACIÓN LOCAL — Municipal — Meaño (Outros documentos, notificacións e informacións públicas, 03/07/2015)

Dando cumprimento ao artigo 52 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xuríco das Entidades Locais, faise públicas a Resolución ditada pola Alcaldía, con data 24 de xuño de 2015 ASUNTO: Nomeamento dos membros da Xunta de Goberno Local. Constituída a Corporación Municipal, en sesión pública de data 13 de xuño de 2015, en virtude das Eleccións Locais celebradas o día 24 de maio de 2015, procede, ó abeiro do artigo 20 e 23 da Lei 7/85, do 2 de abril, Reguladora das Bases de Réxime Local en concordancia cos artigos 59.2 e 65 da Lei 5/1997, do 22 de xullo, de Administración Local de Galicia, artigo 52.1 do R. D. 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e artigo 42 do Regulamento Orgánico Municipal, a designación dos membros da Xunta de Goberno Local, de existencia obrigatoria neste Municipio e integrada polo Alcalde e un número de concelleiros non superior ó tercio do número legal de membros da Corporación. Esta Alcaldía, en uso das atribucións que lle confire artigo 21 da Lei 7/85, do 2 de abril, Reguladora das Bases de Réxime Local en concordancia co artigo 65 da Lei 5/1997, do 22 de xullo, de Administración Local de Galicia, artigo 52.1 do R. D. 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e artigo 42 do Regulamento Orgánico Municipal, RESOLVE: Primeiro.- Nomear como membros da Xunta de Goberno Local, baixo a Presidencia desta Alcaldía, aos seguintes Concelleiros: Segundo.- A Xunta de Goberno Local celebrará as sesións ordinarias coa periocidade que estableza o Pleno da Corporación e celebrará a sesión constitutiva o vindeiro luns día 29 de xuño ás 9:00 horas, de conformidade co disposto no artigo 112 do R. D. 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Terceiro.- Correspóndelle a Xunta de Goberno Local a asistencia permanente ao Alcalde, as atribucións que o Alcalde ou outro órgano municipal lle delegue ou lle atribúan as leis e as que expresamente lle atribúan as ordenanzas municipais e as Bases de Execución do Presuposto Municipal anual. Cuarto.- Dar conta da presente Resolución ao Pleno da Corporación, notificándollo persoalmente aos designados, que se considerará aceptada tácitamente, salvo manifestación expresa no prazo de tres días hábiles de non aceptación do cargo; coa publicación no Boletín Oficial da Provincia, sen prexuízo da súa efectividade desde o día seguinte da presente resolución. Manda e asina a Sra. alcaldesa DªIluminada Azcue Moranchel, en Meaño a vinte e catro de xuño de 2015, ante a secretaría-interventora Ion Ciprian Barbanoj Lages, que dou fe.” Meaño, a 24 de xuño de 2015.—A Alcaldesa, Mª Lourdes Ucha Varela.
NOTIFICACIÓN A MARÍA DOMÍNGUEZ PÉREZ
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 01/06/2015)

De conformidad e co disposto no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, modificada, entre outras pola Lei 4/1999, intentada a notificación persoal a Sofia Rosa Barco Lau no lugar indicado como domicilio, sen que fora posible practicala, cítase á interesada, para que no prazo de 10 días contados dende o seguinte ao da publicación deste anuncio no BOP, retire a notificación que a continuación se relaciona, obrante no expediente administrativo nº 113/14. — Traslado da resolución de alcaldía de data 10/04/2015. Gondomar, a 13 de maio de 2015.—O Alcalde, Fernando Guitián Guitián.
COMPOSICIÓN XUNTA DE GOBERNO
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 28/07/2015)

Dáse conta da seguinte resolución da alcaldía de data 7 XULLO de 2015: “Pola presente e constituída a corporación o pasado 13 de xuño como consecuencia das eleccións locais do 24 de maio do 2015 ditase pola Alcaldesa e de conformidade co disposto no artigo46 do ROF a composición e funcionamento da XUNTA DE GOBERNO LOCAL presidida pola Sra. Alcaldesa Dona Sandra González Álvarez — As sesións ordinarias da Xunta de Goberno Local terán lugar con unha periodicidade de unha sesión semanal, co carácter xeral, os luns as 12 horas da mañá sen prexuízo do adianto ou atraso das mesmas por motivos do funcionamento do Concello ou festas iniciándose o citado réxime a partires do 13 de xullo do ano 2015 As retribucións asignadas a cada membro da Xunta de Goberno Local agás dos que conten coa dedicación exclusiva ou parcial recoñecida polo Pleno, proponse que sexa de 150 €/sesión abonándose unicamente as de carácter ordinario.2.—Pola presente resolución establécense que os membros que formaran parte do citado órgano municipal serán os seguintes SANDRA GONZÁLEZ ÁLVAREZ ALCALDESA PRESIDENTA
APROBACIÓN DEFINITIVA DAS TARIFAS APLICABLES AOS SERVIZOS URBANOS DE TAXI DO CONCELLO DE BUEU
ADMINISTRACIÓN LOCAL — Municipal — Bueu (Outros documentos, notificacións e informacións públicas, 08/10/2015)

Aprobadas definitivamente por Resolución de Alcaldía núm.893/2015 de 28.9.2015 as tarifas aplicables aos servizos urbanos de taxi do concello de Bueu ( IVA do 10 % incluído) co seguinte detalle: TARIFA DIÚRNA: aplicable en días laborables de 06:00 h a 22:00 h. TARIFA NOCTURNA/ FESTIVA: aplicable en días laborables de 22:00 h a 06:00 h, sábados desde as 15:00 h, domingos, festivos (locais e autonómicos) 24 e 31 de decembro. As presentes tarifas entrarán en vigor dende a súa publicación no B. O. P. En Bueu, a 28 de setembro de 2015.—O Alcalde, Félix Juncal Novas.
EXECUCIÓN DE TÍTULOS XUDICIAIS, NOTIFICACIÓN A ALUMINIOS Y CRISTALERÍA LAMEIRA, S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 04/12/2015)

Fago saber: Que no procedemento ETX 184/15 deste xulgado, seguido a instancia de Geoffrey Thomas Marzabal Xampeny contra ALUMINIOS Y CRISTALERÍA LAMEIRA, S. L. U., sobre execución de título xudicial, ditouse a seguinte resolución: Decreto de insolvencia de data 23/11/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada ALUMINIOS Y CRISTALERÍA LAMEIRA, S. L. U., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e tres de novembro do dous mil quince.—O Secretario Xudicial.
DELEGACIÓN DE FUNCIÓNS DA ALCALDESA NO PRIMEIRO TENENTE DE ALCALDE
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 01/10/2015)

De conformidade co establecido no artigo 47 do Regulamento de organización, funcionamento e réxime xurídico das entidades locais, e con motivo de ter que ausentarme do termo municipal, resolvo: “Delegar no Leonardo David Tunaru Tagliabue, D. Ángel Manuel Souto Cordo, as miñas funcións, desde o día 18 ao 23 de setembro de 2015, ambos inclusive.” O que se fai público aos efectos do establecido no artigo 44.2 do ROF. Pontecesures, a 17 de setembro de 2015.—A Alcaldesa, Cecilia Tarela Barreiro.
NOMBRAMENTO XUIZ DE PAZ TITULAR DE PONTECESURES
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Nomeamento de Xuíz de Paz, 29/04/2015)

A Comisión da Sala de Goberno do Tribunal Superior de Xustiza de Galicia, na súa xuntanza do día 10 de abril de 2015, acordou nomear, por un periodo de catro anos, o xuíz de paz titular e/ou substituto dos concellos desta Comunidade Autónoma que máis abaixo se indican e para as localidades que igualmente se relacionan, este/s foi/foiron elexido/s polo Pleno do/s dito/s Concello/s con obtención do voto favorable da maioría absoluta dos seus membros. PONTECESURES: titular: GUILLERMO ANGEL JUAN ALVARO TUGUES CHOUKAIRI DNI nº XXXXXXXXX. Contra este acordo poderán os interesados presentar recurso de Alzada perante o Consello Xeral do Poder Judicial no prazo dun mes contado desde o día seguinte ao da publicación deste edicto. Os nomeados deberán tomar posesión, no xulgado de paz para o que se nomean e ante a persoa que estiver exercendo a xurisdición, no prazo de 20 días naturais contados a partir do siguente ao da publicación do seu nomeamento no Boletín Oficial da Provincia respectiva, despois de xuramento ou promesa ante o xuíz de primera instancia e instrución respectivo na forma que establece o artigo 101.5 da Lei Orgánica do Poder Xudicial. Aqueles xuíces de paz nomeados que estean incursos nalgunha incompatibilidade deberán optar dentro do prazo de oito días pola praza que lles interese. A Coruña, 17 de abril de 2015.—A Secretaria de Goberno, Concepción Otero Piñeiro.
EXPOSICIÓN PÚBLICA E COBRANZA TAXA DE AUGA 1º TRIMESTRE DO 2015
ADMINISTRACIÓN LOCAL — Municipal — Valga (Recadación, 11/05/2015)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 1º trimestre do exercicio tributario 2015 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 1º trimestre do exercicio tributario 2015 será ata o día 6 de xullo de 2015. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Valga, a 4 de maio de 2015.—O Alcalde, José María Bello Maneiro.
SUSPENSIÓN DEREITOS COLEXIAIS A DON FERNANDO VARELA FARIÑA
OUTRAS ENTIDADES —  — Colegio Oficial de Aparejadores, Arquitectos Técnicos e Ingenieros de Edificación de Pontevedra (Outros documentos, notificacións e informacións públicas, 28/08/2015)

A Xunta de Goberno do Colexio Oficial de Aparelladores, Arquitectos Técnicos e Enxeñeiros da Edificación de Pontevedra, na súa reunión do día 18/8/2015, acordou, comunicar Suspensión de Dereitos colexiais a Don Proceso Correa Abrantes. Ao non poderse realizar a notificación por outros medios, por non ser recibida po lo destinatario, notifícase o devandito oficio. Contra dito acordo poderá presentar os recursos establecidos no estatutos colexiais. En Pontevedra, a 21 de agosto de 2015.—La Secretaria de COAATIE de Pontevedra, Paula Vázquez Prieto.
APROBACIÓN DEFINITIVA DOS EXPEDIENTES DE SUPLEMENTO DE CRÉDITO 1/15 E CRÉDITO EXTRAORDINARIO 4/15
ADMINISTRACIÓN LOCAL — Municipal — Caldas de Reis (Presupostos e cadros de persoal, 11/11/2015)

Ao non presentarse reclamacións durante o período de exposición pública do acordo de aprobación inicial dos expedientes de suplemento de crédito 1/15 e crédito extraordinario 4/15, financiados con Remanente de Tesourería para Gastos Xerais e a baixa doutras aplicacións do orzamento de gasto, considéranse definitivamente aprobados, elevándose a definitivo o acordo plenario adoptado na sesión ordinaria celebrada en data 24/09/2015. En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 42.1 do Real Decreto 500/90, do 20 de abril, procédese á publicar o resumo por capítulos dos mencionados expedientes, que se corresponde co seguinte detalle: En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Caldas de Reis, a 29 de outubro de 2015.—O Alcalde, Juan Manuel Rey Rey.
LIDIA IGLESIAS MAQUIEIRA, SOLICITA AUTORIZACIÓN DE OBRAS DE PECHE GANDEIRO CON ARAME E POSTES, NA ZONA DE POLICÍA DUN REGATO INNOMINADO, NO LUGAR DE PORRIÑA, PARROQUIA DE PORTELA (SAN MAMEDE), NO CONCELLO DE BARRO, (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 07/08/2015)

Dª. Lidia Iglesias Maquieira, con DNI XXXXXXXXX e enderezo Porriña 13–Portela, en Barro solicita de Augas de Galicia co CIF: Q1500378C, a autorización de obras no lugar de Porriña, parroquia de Portela (San Mamede), Concello de Barro (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49774 As obras solicitadas consisten na construción de peche gandeiro con malla metálica e postes metálicos, de lonxitude 50 m e altura 1,20 m e 1,70 os postes na parcela 20116 do polígono 204, a una distancia mínima de 5 m do regato coa retirada e aproveitamento da existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de xullo de 2015.—O Xefe da Área de Autorizacións e Concesións, Maria Minia Norbey Marginedas Idrach.
ADXUDICACIÓN OBRA PLAN MARCO 2014-2015.
ADMINISTRACIÓN LOCAL — Municipal — Campo Lameiro (Contratos administrativos, 06/04/2015)

Por Resolución de Alcaldía de data 18-03-2015, foi adxudicado o contrato de obras consistentes en ENSANCHE DE PAVIMENTO E MURO DE CONTENCIÓN EN SAN ISIDRO o que se publica aos efectos do artigo 154 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro. Tipo: CONTRATO DE OBRAS Descrición: ENSANCHE DE PAVIMENTO E MURO DE CONTENCIÓN EN SAN ISIDRO. CPV (Referencia de Nomenclatura): 452331402 71.583,00 euros. Importe neto: 59.159,50 euros (IVA 12.423,50 €). Importe total: 71.583,00 euros. En Campo Lameiro, a 19 Marzo de 2015.—O Alcalde, Julio G. sayans Bugallo.
CITACIÓN PARA NOTIFICACIÓN POR COMPARECENCIA A SERENADA PAUN
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/09/2015)

De conformidade co disposto no artigo 59.5 da Lei 30/1992, do 26 de novembro, de Réxime xurídico das Administracións públicas e do Procedemento administrativo común, unha vez practicados no enderezo sinalado por Dª SERENADA PAUN, os dous intentos de notificación persoal preceptivos sen que fose posible a súa recepción, publícase no Boletín Oficial do Estado, no Boletín Oficial da provincia de Pontevedra e no taboleiro oficial de anuncios da Casa do Concello de Vigo o requirimento que a seguir se indica. A persoa interesada poderá comparecer personalmente ou ben mediante representante debidamente autorizado para ser notificada do seu texto íntegro na Oficina de Xefatura de Área de Benestar Social, de luns a venres en horario de oficina (Casa do Concello, 1º andar, Praza do Rei, s/n – 36202 Vigo) no prazo de quince (15) días hábiles contados desde o seguinte á publicación do presente edicto. Transcorrido este prazo, o requirimento entenderase practicado para todos os efectos legais. Vigo, a 9 de setembro de 2015.—A Concelleira delegada de Política Social, Dª. Mª Isaura Abelairas Rodríguez.
TRÁMITE DE AUDIENCIA NUN EXPEDIENTE DE RECLAMACION DE RESPONSA-BILIDADE PATRIMONIAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 22/01/2015)

Non se puido levar a cabo a notificación do trámite de audiencia que se sinala no asunto (Exp.27.594/14/P), a don Christoffer Magtouf Santidrian. De acordo co previsto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese a notificar mediante a publicación no Boletín Oficial da Provincia de Pontevedra (BOP) e no taboleiro de anuncios do Concello de Pontevedra o seguinte: “Segundo o exposto e de conformidade co establecido no art.84 da Lei 30/1992 do 26 de novembro, do réxime xurídico das administracións públicas e do procedemento administrativo común, modificada pola lei 4/1999 do 13 de xaneiro, e co disposto no art.11 do Regulamento dos procedementos das administracións públicas en materia de responsabilidade patrimonial, aprobado polo Real Decreto 429/1993, do 26 de marzo, concédeselle trámite de audiencia para que no prazo de dez días hábiles contados a partir da notificación deste oficio formule as alegacións que estime oportunas”. Pontevedra, a 8 de xaneiro de 2015.—A Xefa do Servizo de Patrimonio, Manuel Benigno Peirano Basurco.
(EXPEDIENTE IN407A 2014/216-4). AUTORIZACIÓN ADMINISTRATIVA DE CONSTRUCCIÓN DA INSTALACIÓN ELÉCTRICA LMTS, CS E LMTS PECHE POLÍGONO RIBADIL NO CONCELLO DE A CAÑIZA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 12/02/2015)

Resolución do 22 de xaneiro de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de A CAÑIZA (expediente IN407A 2014/216-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 22 de xaneiro de 2015.—O Xefe Territorial, Ignacio Rial Santomé.
MODIFICACIÓN ORDENANZA MUNICIPAL DE CARGA E DESCARGA.
ADMINISTRACIÓN LOCAL — Municipal — Gondomar (Ordenanzas e Regulamentos, 05/03/2015)

O Pleno da Corporación Municipal do Concello de Gondomar, na sesión ordinaria celebrada o 05 de febreiro de 2015, aprobou inicialmente a MODIFICACIÓN DA ORDENANZA MUNICIPAL DE CARGA E DESCARGA DO CONCELLO DE GONDOMAR. En cumprimento do disposto no artigo 49 da Lei 7/1985, de 2 de abril, reguladora das bases de réxime local, o acordo exporase ao público no Taboleiro de anuncios do Concello, estando o correspondente expediente administrativo a disposición dos interesados no negociado de servizos xerais do Departamento de Administración Xeral. Aos efectos de que poidan examinalo e presentar, no seu caso, as reclamacións que estimen oportunas, dentro do prazo de trinta días hábiles contados a partir da publicación deste anuncio no Boletín Oficial da Provincia. No caso de non presentarse reclamacións no prazo indicado, de conformidade co citado artigo 49 LBRL, entenderase definitivamente aprobado sen necesidade de acordo Plenario. Gondomar, 12 de febreiro de 2015.—O alcalde, Fernando Guitián Guitián.
SUBSTITUCIÓN DAS FUNCIÓNS PROPIAS DA ALCALDÍA POR VACACIÓNS DO ALCALDE
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 10/08/2015)

Mediante Decreto de Alcaldía nº 84/2015 do 30 de xullo de 2015 aprobouse a seguinte Resoución, que se transcribe a continuación: “Ao terme que ausentar do Concello para o disfrute de 15 días hábiles correspondentes ao período vacacional 2015, Que me substitúa nas funcións propias da Alcaldía dende o 3 de agosto ata o 21 de agosto de 2015 (ambos inclusive), o Primer Tenente de Alcalde, Don Juan Constenla Carbón.” A Estrada, 30 de xullo de 2015.—O Alcalde, José C. López Campos.
PERIODICIDADE DAS SESIÓNS DO PLENO DO CONCELLO.
ADMINISTRACIÓN LOCAL — Municipal — Cerdedo (Outros documentos, notificacións e informacións públicas, 25/06/2015)

Con data dezasete de xuño de 2015, o Concello Pleno adoptou os acordos seguintes: A periodicidade das sesións do Pleno da Corporación quede fixada cada dous meses, celebrándose para o terceiro luns de mes ás 13:15 horas, comezando no mes de agosto, polo que a sesión ordinaria celebraríase nos seguintes meses: agosto, outubro, decembro, febreiro, abril e xuño. Igualmente, proponse que para unha máis áxil xestión dos asuntos municipais, o Concello Pleno delegue na Alcaldía a totalidade das competencias delegables dacordo co previsto no art.22 LBRL e na LALGA. Cerdedo, a 18 de xuño de 2015.—O Alcalde, Silvestre José Balseiros Guinarte.
EXPTE.67578/421, INFORMACIÓN PÚBLICA DO EXPEDIENTE DE PETICIÓN DE AUTORIZACIÓN AUTONÓMICA EN SOLO CON RÉXIME URBANÍSTICO DE RÚSTICO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 19/08/2015)

Conforme ao previsto no artigo 41º.2. b) da Lei 9/2002, do 30 de decembro, de ordenación urbanística e protección do medio rural de Galicia, sométese a información pública, mediante a inserción deste anuncio nun dos xornais de maior difusión do municipio e no taboleiro de anuncios da Xerencia Municipal de Urbanismo do Concello de Vigo, durante o prazo de 20 DÍAS HÁBILES, que contan dende o seguinte día ao da publicación do último anuncio no xornal, o expediente 67578/421. O devandito expediente foi iniciado por instancia da Comunidade de Montes Veciñais en Man Común de Zamáns, polo que se solicita autorización autonómica para a construción dun camiño provisional de acceso para a execución de obras de rexeneración da canteira de Zamáns, en solo con réxime urbanístico de rústico calificado nunha parte como solo rústico de protección agrario pecuario (RPAP) e outra parte como solo rústico de augas e cauces (RPAC) no PXOM vixente, con aprobación definitiva parcial mediante Orde da Consellería de Política territorial, Obras Públicas e Transportes da Xunta de Galicia de data 16/05/08 (anuncio publicado no DOG do 3/06/08 e normativa publicada no BOP nº 151-Anexo de data 6/08/08) e aprobación definitiva mediante Orde do Conselleiro de Medio ambiente, Territorio e Infraestruturas de data 13/07/09 (anuncio publicado no DOGA do 24/07/09 e normativa publicada no BOP do 10/09/09). Durante este prazo calquera interesado/a e público en xeral, poderán facer as exposicións ou alegacións que estimen procedentes. O expediente está a dispor do público e pódese consultar durante as horas de información ao público (de 9:00 a 13:30 h) na oficina de Arquivo e Control da Xerencia Municipal de Urbanismo do Concello de Vigo (planta -1 do edificio da Xerencia, situado na praza do Rei, s/n, Vigo). Vigo, 6 de agosto de 2015.—A concelleira delegada da Área de Urbanismo (Acordo delegación de Competencias da Xunta de Goberno Local 19/06/2015), María José Caride Estévez.
NOTIFICACIÓN A ANA BELÉN RODRÍGUEZ POSADA. EXPEDIENTE 2981/243
ADMINISTRACIÓN LOCAL — Municipal — Vigo (Outros documentos, notificacións e informacións públicas, 29/05/2015)

De conformidade co disposto no artigo 59.5 da Lei 30/1992, de 26 de novembro, de Réxime Xuridico das Administraciós Públicas e do Procedemento Administrativo Común despois de non resultar posibel practicar a notificación persoal á interesada no lugar indicado como enderezo a efectos de notificación, emprázase á interesada que se sinala para ser notificada por comparecencia no seguinte expediente de Responsabilidade Patrimonial Nª expediente: 2981/243. Interesado: CHRISTOFER FERNANDEZ DE VELASCO VAQUERIZAS RODÍGUEZ POSADA A comparecencia deberá efectuarse perante o órgano de tramitación na Oficina de Patrimonio do Concello de Vigo, Prazo do Rei, s/n en horario de 09 a 13.30 horas de luns a venres. Transcorrido un prazo de DEZ dias sen se efectuar a comparecencia, a notificación entenderase producida desde o dia seguinte ó do vencemento do prazo sinalado para comparecer. Vigo, 19 de maio de 2015.—A Concelleira Delegada de Patrimonio, Mª Carmen Silva Rego.
DOTACIÓN ECONÓMICA PARA O FUNCIONAMENTO DOS GRUPOS MUNICIPAIS.
ADMINISTRACIÓN LOCAL — Municipal — Pontevedra (Presupostos e cadros de persoal, 29/06/2015)

O Pleno do Concello, na sesión extraordinaria de 18.06.2015, en relación coa determinación da dotación económica para o funcionamento dos grupos municipais, adoptou o seguinte acordo: Sometida votación a proposta da Alcaldía de data 17.06.2015, o Pleno do Concello, por maioría, co voto favorable de 13 concelleiros (12 do grupo municipal do BNG e 1 do grupo Mixto-Ciudadanos), o voto en contra de 3 concelleiros (3 do grupo municipal PSdeG-PSOE), e a abstención de 9 concelleiros (7 do grupo municipal do PP e 2 do grupo municipal Marea Pontevedra), préstalle a súa aprobación e, en consecuencia, acorda: Primeiro.— Asignar aos grupos políticos municipais a seguinte dotación económica mensual, para o seu adecuado funcionamento, con cargo ó presuposto municipal: — Cantidade fixa mensual: 2.750 euros para cada un dos grupo políticos municipais. — Cantidade variable mensual en función do número de concelleiros que integran o grupo político municipal: 250 euros por cada membro do grupo. Segundo.— As devanditas cantidades non poderán destinarse ao pago de remuneracións do persoal de calquera tipo ao servizo da Corporación, nin á adquisición de bens que poidan constituír activos fixos de carácter patrimonial. Terceiro.— As dotacións económicas asignadas aboaranse na conta designada por cada grupo político municipal, grupo que deberá comunicar un código de identificación fiscal propio e levar unha contabilidade específica da dotación, que terá a disposición do Pleno da Corporación no caso de que lla requira para a súa fiscalización. Cuarto.— Adoptaranse as medidas procedentes para a suplementación dos créditos orzamentarias se as dotacións existentes resultaren insuficientes e anualmente consignarase cantidade suficiente para facer fronte as obrigas económicas derivadas do cumprimento deste acordo. Quinto.— O presente acordo, no marco do art.8 da Lei 19/2013, de Transparencia e Bo Goberno, publicaranse no Boletín Oficial da Provincia, así como no taboleiro de anuncios do Concello e na web municipal por quince días hábiles, co fin de dar a máxima transparencia. O que se fai público, coa reserva á que se refire o artigo 92.2 do Regulamento Orgánico do Pleno e das súas Comisións (BOP 248, de 28 de decembro de 2005), para o xeral coñecemento e oportunos efectos. Pontevedra, 22.06.2015.—O Secretario do Pleno, Ramon Blas Del Sacramento Volckaert.
APROBACIÓN CONTA XERAL 2014
ADMINISTRACIÓN LOCAL — Municipal — Tui (Presupostos e cadros de persoal, 21/08/2015)

Ditaminada pola Comisión Especial de Contas, en sesión extraordinaria celebrada o día 17 de agosto do 2015, a Conta Xeral do Concello de Tui correspondente ao exercicio 2014, por medio do presente, en cumprimento do disposto no art.212.3 do Texto Refundido da Lei Reguladora das Facendas Locais, aprobado polo RD Lexislativo 2/2004, de 5 de marzo, exponse ao público por espazo de quince días, contados dende o día seguinte da súa publicación no Boletín Oficial da Provincia (BOP), para que durante este prazo e oito mais, os interesados poidan presentar as reclamacións, reparos e observacións que estimen oportunas. En Tui, a 17 de agosto do 2015.—A Concelleira de Facenda, María Yolanda Rodríguez Rodríguez.
LICENZA DE OBRA PARA ACONDICIONAMENTO DUN LOCAL E LICENZA DE ACTIVIDADE PARA CENTRO DE ENSINO NON REGRADO 13/0425 U
ADMINISTRACIÓN LOCAL — Municipal — Nigrán (Contratos administrativos, 25/03/2015)

LUC ESTORNES RODRIGUEZ DE LOS SANTOS solicitou licenza de obra para acondicionamento dun local e licenza de actividade para un centro de ensino non regrado que se situará na rúa Curros Enríquez, n.º 3, baixo, Vilamean, Nigrán (exp.13/0425 U). De conformidade co artigo 36 do Regulamento xeral de policía de espectáculos públicos e actividade recreativas (RD 2816/1982, de 27 de agosto), en relación co artigo 86 da Lei 30/1992, do 26 de novembro, sométese a información pública por un prazo de vinte días, contados a partir do día seguinte ao da publicación deste edicto no BOP, para que todo aquel que se considere afectado dalgún xeito pola actividade que se pretende establecer, poida face-las observacións e alegacións pertinentes. O expediente estará a disposición do público e pódese consultar no rexistro xeral do Concello de Nigrán durante as horas de oficina. Nigrán, 15 de xullo de 2014.—O Alcalde, Alberto Valverde Pérez.
DH. A36.48194, SOLICITUDE DE JOSÉ DAPARTE VILLANUEVA DA CONCESIÓNDUN APROVEITAMENTO DE AUGAS PÚBLICAS EN SENRA DE ABAIXO (RODEIRO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 25/06/2015)

Doina Maria Steffen Reches, con DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: Aproveitamento dun pozo de barrena para o abastecemento dunha explotación avícola, que se situará na finca “A Chaira”, formada polas parcelas 254, 255, 256 e 257 do polígono 106 do C. Rústica. O pozo situarase na parcela 254, terá uns 50 m de profundidade e estará provisto dunha bomba de 1,5 CV para a impulsión do caudal. Do pozo partirá unha tubaxe de 32 mm cara a un depósito de acumulación situado a uns 3-4 m. O depósito terá uns 12.000 litros de capacidade e dende este abasteceranse as instalacións. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rodeiro ou nas oficinas deste servizo, situadas na rúa Tomiño, 16 baixo, en Santiago de Compostela, onde estará exposto o expediente. Santiago de Compostela, a 4 de xuño de 2015.—O Xefe do Servizo Territorial, Ángel Gómez Rey.
APROBACIÓN DEFINITIVA DO EXPEDIENTE DE MODIFICACIÓN DE CRÉDITO 1/15
ADMINISTRACIÓN LOCAL — Municipal — Ribadumia (Presupostos e cadros de persoal, 09/09/2015)

En cumprimento do artigo 169.1, por remisión do 177.2 do Real Decreto Lexilativo /2004, de 5 de marzo, polo que se aproba o Texto Refundido da Lei Reguladora das Facendas Locais, ó non terse presentado alegacións durante o prazo de exposición ó público, queda automáticamente elevado a definitivo o Acordo plenario de data 14 de xullo de 2015, sobre expediente de modificación de créditos nº 1/2015 (suplemento de créditos e créditos extraordinarios) financiado con cargo a Baixa na partida 153.609.00 do vixente Presuposto, facéndose pública o resumo do orzamento por capítulos: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesado poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de dita Xurisdicción. Sen perxuizo de elo, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de dito recurso non suspenderá por sí soa a efectividade do acto ou Acordo impugnado. En Ribadumia, a 28 de agosto de 2015.—O Alcalde, David J. Castro Mougán.
COMPOSICIÓN MESA DE CONTRATACIÓN.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 13/11/2015)

Logo de se advertir erro no texto do anuncio publicado en data 3 de setembro de 2015 no Boletín Oficial da Provincia de Pontevedra (núm.170), procédese á súa rectificación: No parágrafo primeiro ("De acordo co establecido no art.21.4 do Real decreto 817/2009, de desenvolvemento parcial da Lei de contratos do sector público, publícase a composición das Mesas de Contratación que se celebren nos procedementos de contratación abertos, restrinxidos e negociados, integrada polos seguintes membros"), onde di procedementos abertos, restrinxidos e negociados, debe decir abertos, restrinxidos e negociados con publicidade. Pontevedra, 3 de novembro de 2015.—O Concelleiro de Contratación e Facenda, Raimundo González Carballo.
SOLICITUDE DE SUBVENCIÓNS MUNICIPAIS PARA O ANO 2015 DE ASOCIACIÓNS E ENTIDADES SEN ÁNIMO DE LUCRO.
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 29/01/2015)

Téndose acordado polo Pleno Municipal en sesión ordinaria celebrada con data 01 de marzo de 2012, a aprobación das bases e criterios de distribución para a concesión de Subvencións Municipais a Asociacións e Entidades sen ánimo de lucro que desenvolvan accións no Concello de Ribadumia, procedese a convocatoria de devanditas axudas para o ano 2015. Poderán ser beneficiarios as asociacións, clubs e fundacións validamente constituídas sen fin de lucro que teñan o seu domicilio ne Ribadumia e realicen actividades de interese municipal, se atopen inscritas no correspondente rexistro municipal e cumpran os demais requisitos establecidos na base 2ª. As actividades subvencionables serán desenvolvidas en materias de cultura, deportes, acción social, actividades complementarias de educación, festas populares, comercio, promoción económica, xuventude e actividades sectoriais segundo o establecido na base 3ª. As solicitudes, coa documentación establecida na base 6ª, poderán presentarse no Rexistro Xeral do Concello, ou en calquera das formas previstas no art.38.4 da lei 30/92 de Réxime Xurídico das Administracións Públicas e do procedemento administrativo común, durante o prazo de sesenta días naturais seguintes, contados a partires da publicación do presente anuncio. Ribadumia, 29 de decembro de 2014.—A Alcaldesa, Mª Salomé Peña Muñiz.
CONVOCATORIA DA XUNTA CONSTITUINTE DA COMUNIDADE
SECCIÓN NON OFICIAL —  — Comunidad de Montes Veciñal en Man Común de Pedre (Outros documentos, notificacións e informacións públicas, 08/05/2015)

Convócase ós veciños usuarios de augas de Pedre á Xunta Xeral Constituínte da Comunidade de Usuarios de Augas de Pedre, para o día 17 de maio, ás 12.30 horas en segunda convocatoria, na Casa do Pobo, ca seguinte orde do día: En Cerdedo, a 27 de abril de 2015.—Xunta Xestora da Traída de Augas de Pedre.
PROCEDEMENTO ORDINARIO 72/2014, CITACIÓN A GRISVILA, S. L. E TRES MÁIS.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 13/04/2015)

Fago saber: Que no procedemento PO 72/14 deste xulgado, seguido a instancia de ANDRE MANUEL GUTES ARRIOLA contra GRISVILA, S. L., GRAVAS DE ÁTIOS, S. A., GRANITOS FERNANDEZ OYA, S. L., LA EQUITATIVA, S. A., e outras sobre cantidades, ditouse a seguinte resolución: Decreto de data 31/03/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 02/10/2015 ás 11:00 horas, para a celebración dos actos de conciliación e, no caso, xuízo, aos demandados GRISVILA, S. L., GRAVAS DE ÁTIOS, S. A., GRANITOS FERNÁNDEZ OYA, S. L., e LA EQUITATIVA, S. A., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, trinta e un de marzo do dous mil quince.—O Secretario Xudicial.
DH. A36.46O38 COMUNIDADE DE USUARIOS DE MULLERBOA, SOLICITUDE CONCESIÓN DUN CAUDAL NO LUGAR DE MONTES DE FRAGAS (CAMPO LAMEIRO).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 19/05/2015)

Captación de auga mediante a realización de dúas arquetas de ladrillo de dimensións 1,97 x 1,1 x 1,24 m (M1) e 4,4 x 1,06 x 1,24 m (M2) e un pozo de aros de formigón de 1,0 Ø m e 0,85 m de prof. (M3) Do M1 sae tubaxe de PE de 40 Ø mm e 365 m de lonx. ata o M2, e dende este ata unha arqueta de reunión mediante tubaxe de PE de 75 Ø mm e 39 m de lonx., á que chega auga do M3 mediante tubaxe de PE de 63 Ø mm e 74 m de lonx. Dende a reunión sae auga ata o dep. nº 1 mediante tubaxe de PE de 75 Ø mm e 261 m de lonx. O dep. nº 1 comunícase co dep. nº 2 mediante tubaxe de PE de 90 Ø mm e 2,5 m de lonx. O dep. nº 1 é de muros de ladrillo e dimensións de 6,45 x 5,63 x 2,0 m e o dep. nº 2 de formigón armado e dimensións de 9,2 x 5,1 x 3,75 m. Do dep. nº 2 saen dúas tubaxes de inicio da rede distribución de PE de 75 Ø mm, sendo as acometidas domiciliarias de PE de 25 Ø mm. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Campo Lameiro ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 14 de abril de 2015.—O Xefe de Área de Autorizacións e Concesións, Emiliano Gabriel Canovaca Urain.